སྤྱི་ཁྱབ་ཧྲུའུ་ཅི་ཞིས་ཅིན་ཕིང་གིས་དེའི་ཐད་ཐུགས་བཞེས་གནང་ཡོད་པ་མ་ཟད།གཙོ་བོ་དང་གནད་འགག་ཅེས་དམིགས་སུ་བསྟན་ཡོད་པ་རེད།དེ་ཡང་གཙོ་བོ་ཞེས་པ་ནི་ཚན་རིག་དང་མཐུན་པའི་སྒོ་ནས་བེད་སྤྱོད་གཏོང་པ་དང་ནུས་པ་འདོན་རྒྱུ་དེ་ཡིན་ལ།གནད་འགག་ཅེས་པ་ནི་སྐྱེད་བསྲིངས་ལ་ཤུགས་སྣོན་བྱས་ཏེ་སྤུས་ཚད་ཇེ་མཐོར་གཏོང་དགོས་པ་དེ་རེད།འདི་ཀུན་གྱི་དམིགས་ཡུལ་ཡང་རང་རྟོགས་སྒོས་ཀྲུང་གོ་གུང་ཁྲན་ཏང་གི་འགོ་ཁྲིད་དང་ལེན་དང་།བློ་བརྟན་འགྱུར་མེད་སྒོས་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བགྲོད་ལམ་རྒྱུན་འཁྱོངས་བྱེད་པ།འཐུས་ཚབ་རང་བཞིན་ལྡན་ཞིང་སྲིད་ཞུགས་སྲིད་མོལ་གྱི་འཇོན་ཐང་ལྡན་པའི་ཏང་ཕྱིའི་ཚབ་མཚོན་མི་སྣའི་དཔུང་སྡེ་ཞིག་སྐྱེད་བསྲིངས་བྱེད་རྒྱུ་ལས་མ་འདས་སོ།